Marcu Común Européu de Referencia pa les llingües

El Marcu Común Européu de Referencia pa les llingües: aprendizaxe, enseñanza, evaluación (MCER, o CEFR n'inglés) ye un estándar européu, usáu tamién n'otros países, que sirve pa midir el nivel de comprensión y espresión oral y escrita nuna determinada llingua.

El proyeutu ye la resultancia d'un trabayu entamáu en 1991 por iniciativa del gobiernu federal suizu que s'inspiró en trabayos previos realizaos por particulares ya instituciones dende 1971. El documentu final ellaborólu'l Conseyu d'Europa y presentóse en 2001 na celebración del Añu Européu de les Llingües.

## Antecedentes teóricos

El MCERL adopta un enfoque empobináu a l'aición que, según Carlos César Jiménez de la Universidá Nacional Autónoma de Méxicu, se remonta a les propuestes teóriques de los filósofos del llinguaxe, tales como Ludwig Wittgenstein nes décades de 1950 y sociollingüistes como Dell Hymes.

Ente los conceutos teóricos clave usaos nel MECRL, atópense la conocencia declarativa, la conocencia procedimental y la competencia, entendida como la conocencia mínima suficiente que suponemos se riquir pa executar un tipu de xeres específiques. Estos conceutos compleméntesen cola competencia existencial (habilidaes sociales), l'habilidá p'aprender y la competencia llingüístico-comunicativa.

El MECRL estrema  les competencies llingüístico-comunicatives en trés tribes: la competencia llingüística, la competencia sociollingüística y la competencia pragmática. Esta división nun coincide exautamente colos modelos previos de la competencia comunicativa, pero capturen los rasgos esenciales qu'estos modelos punxeron hai tiempu  sobro la mesa de discutiniu.

## Niveles de referencia comunes
El Marcu común européu de referencia afita una escala de seyes niveles comunes de referencia pa la organización del deprendizaxe de llingües y homologación de los estremaos títulos emitíos poles entidaes certificaes. La división agrúpase en trés bloques que respuenden a una división más clásica de nivel básicu, entemediu y avanzáu, anque nun se correspuenden exautamente colos niveles clásicos por tar asitiaos percima o per debaxo d'ellos.

## Capacidaes qu'hai que desenvolver
El Marcu común européu de referencia paa les llingües llenda les capacidaes que l'alumnu tien de controlar en caún de los niveles pa les estayes «entender», «falar» y «escribir». La categoría «entender» integra les destreces comprensión auditiva y comprensión de llectura; la categoría «falar» integra les d'interaición oral y espresión oral y la categoría «escribir» abarca la destreza espresión escrita.

## Cuadru d'equivalencies

## Ver tamién

* Día Européu de les Llingües
* Enseñanza d'idiomes
* Escala ILR

## Referencies

## Bibliografía

* Conseyu d'Europa. Marcu Européu Común de Referencia pa les Llingües: Aprendizaxe, Enseñanza, Evaluación.http://cvc.cervantes.es/obref/marco/cvc_mer.pdf (Testu completu del Marcu común européu de referencia pa les llingües traducíu pol Institutu Cervantes)
* Jiménez, Carlos César. (2011). El Marcu Européu Común de Referencia pa les Llingües y la comprensión teórica de la conocencia del llinguaxe: esploración d'una normatividad flexible pa entamar aiciones educatives (Ensayu introductoriu.http://www.juegosdelenguaje.com/papers/mecrl.pdf  Inclúi apéndiz con cuadros de autoevaluación)

## Enllaces esternos

* Páxina del MCER del Institutu Cervantes
* Páxina del MCER del Conseyu d'Europa (n'inglés)
* Common European Framework